open-index/open-wikipedia-markdown huggingface dataset:
קייטלין אולסון

**קייטלין וילו אולסון מקאלהני** (באנגלית: **Kaitlin Willow Olson McElhenney**; נולדה ב-18 באוגוסט 1975) היא שחקנית אמריקאית הידועה בעיקר בזכות תפקידיה כדיאנדרה "סוויט די" ריינולדס בסדרת הקומדיה הוותיקה "פילדלפיה זורחת", דבורה "די ג'יי" ואנס בדרמה הקומית "Hacks" ומורגן ב"פוטנציאל גבוה".

אולסון קיבלה את המועמדות הראשונה שלה לאמי על תפקיד קריקט מלפי בסדרת הקומדיה "Flipped", בקטגוריה של שחקנית מצטיינת בקומדיה או סדרת דרמה קצרה. לאחר מכן היא המשיכה לקבל שתי מועמדויות נוספות לאמי לשחקנית אורחת מצטיינת בסדרה קומית ב--2022 וב -2024 על תפקידה כדבורה "די ג'יי" ואנס ב-"Hacks".

## ביוגרפיה
אולסון נולדה ב-1975 בפורטלנד, אורגון, ארצות הברית לדונלד לי אולסון, מו"ל, ולמלינדה לאורה, אחות. זמן קצר לאחר שנולדה, עברה אולסון עם משפחתה לספוקיין, וושינגטון ולאחר מכן לאי ואשון, במפרץ פיוג'יט, וושינגטון. אולסון גרה שם עד גיל שמונה ולאחר מכן משפחתה חזרה לאזור פורטלנד, התיישבה בטואלטין, שם גדלה בחווה.

בגיל שתים עשרה, אולסון עברה תאונת אופניים קשה שבה היה מעורב רכב, וכתוצאה מכך ספגה שבר בגולגולת שדרש ניתוח שחזור. היא סיימה את בית הספר התיכון טיגארד בטיגארד, אורגון בשנת 1993. היא למדה תיאטרון באוניברסיטת אורגון, וסיימה תואר ראשון בתיאטרון ב-1997. לאחר הקולג', היא עברה ללוס אנג'לס כדי להתחיל לשחק בצורה מקצועית.

## קריירה
בשנת 2000, היא הופיעה לראשונה בטלוויזיה בתוכנית "תרגיע" של HBO בתפקיד אחותה של שריל היינס. אולסון ביצעה מספר הופעות אורח בסרטים ובסדרות טלוויזיה, ביניהן: "המופע של דרו קארי", "איש משפחה" ו"Punk'd". בנוסף היה לה תפקיד קטן בסרט "חופשיות על הבר".

בשנת 2004, אולסון לוהקה לתפקיד דיאנדרה "סוויט די" ריינולדס בסיטקום "פילדלפיה זורחת", אחת מארבע הדמויות הראשיות בתוכנית.

בסרט "עצבניות אש" מ-2013, היא הופיעה כמכורה לסמים בולגרית העוסקת בחילופי עלבונות עם דמותה של מליסה מקארתי. בשנת 2016, היא סיפקה את קולה של דסטיני בסרט של דיסני "מוצאים את דורי".

לאחר מכן כיכבה אולסון בסיטקום "The Mick" ak ra, פוקס, שהוקרן בבכורה בינואר 2017. היא שימשה כמפיקה בפועל של הסדרה. העונה השנייה של The Mick עלתה לראשונה בספטמבר 2017 אך פוקס ביטלה את הסדרה לאחר שהעונה השנייה הסתיימה באפריל 2018.

מאז 2021, אולסון משחקת ב"Hacks" בתור DJ, בתה הבעייתית של דבורה ואנס. היא קיבלה שתי מועמדויות לאמי על תפקיד זה.

מאז 2024, אולסון מככבת כדמות הראשית, מורגן גילרוי, בדרמת הפשע "פוטנציאל גבוה", גרסה מחודשת של הסדרה הצרפתית-בלגית "מחוננת".

## חיים אישיים
[טקסט=Kaitlin Olson is standing next to her husband in front of a building at night, smiling for a photograph|ממוזער| אולסון עם הבעל [רוב מקאלהני, 2010]]
אולסון התחתנה עם כוכב הסדרה "פילדלפיה זורחת", רוב מקאלהני, במאליבו, קליפורניה ב-27 בספטמבר 2008. הזוג התחיל לצאת בסתר במהלך העונה השנייה של הסדרה.

לזוג שני ילדים בשם אקסל לי מקאלהני וליאו גריי מקאלהני, שנולדו בהתאמה ב-2010 וב-2012.

ביוני 2016, הקמפיין לזכויות אדם פרסם סרטון הוקרה לקורבנות הירי במועדון הלילה באורלנדו. בסרטון, אולסון ואחרים סיפרו את סיפוריהם של האנשים שנהרגו שם.

## פילמוגרפיה
### קולנוע

### בטלוויזיה

### משחקי וידאו

### אינטרנט

### קליפים

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי אורגון
קטגוריה:פורטלנד: אישים
קטגוריה:בוגרות אוניברסיטת אורגון
קטגוריה:בוגרי אוניברסיטת אורגון
קטגוריה:קומיקאיות אמריקאיות
קטגוריה:מדבבות אמריקאיות
קטגוריה:אמריקאים ממוצא הולנדי
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
פוטנציאל גבוה

**פוטנציאל גבוה** (באנגלית: **High Potential**) היא סדרת טלוויזיה אמריקאית מסוג דרמת פשע שנוצרה על ידי דרו גודארד עבור ABC. הסדרה מבוססת על סדרת הטלוויזיה הצרפתית-בלגית "מחוננת" (HPI) משנת 2021.

הסדרה עלתה לראשונה לשידור ב-17 בספטמבר 2024. בינואר 2025, הסדרה חודשה לעונה שנייה. שעלתה לשידור ב-16 בספטמבר 2025.

## רקע
הסדרה עוסקת במורגן (קייטלין אולסון), אם חד הורית לשלושה ילדים ועובדת ניקיון במשטרת לוס אנג'לס. היא גם אינטלקטואלית עם פוטנציאל גבוה, בעלת מנת משכל של 160. לאחר שהיא מפצחת במקרה את אחד המקרים תוך שימוש בחשיבה לא שגרתית היא הופכת ליועצת של חטיבת הפשעים החמורים של LAPD.

עלילת משנה כוללת את מורגן המשתמשת בעזרה ובמשאבים של המשטרה על מנת לגלות מה קרה לבעלה הראשון, רומן, אבי בתה הבכורה אווה, שנעלם כשאווה הייתה תינוקת.

## שחקנים ודמויות
### דמויות ראשיות
* **[[קייטלין אולסון]]** - מורגן גילורי, אם חד הורית לשלושה ילדים, בעלת מנת משכל של 160 ומגוון רחב של תחומי ידע. מורגן עובדת כעובדת ניקיון עבור המשטרה עד שמפקדת המשטרה סלינה מציעה לה תפקיד כיועצת.
* **[[דניאל סונג'אטה]]** - אדם קראדק, בלש אשר מקבל את מורגן כשותפה בעל כורחו.
* **[[ג'ביסיה לסלי]]** - דפני פורסטר, חוקרת פשעים חמורים, שותפתו של אוזדיל
* **[[דניז אקדניז]]** - לב "אוז" אוזדיל, חוקר פשעים חמורים ושותפה של דפני
* **אמירה ג'יי** - אווה סינקורה, בתה המתבגרת המרדנית של מורגן שאביה, רומן, נעלם 15 שנים לפני תחילת הסדרה
* **מתיו לאמב** - אליוט רדוביק, בנה של מורגן מבעלה השני לודו
* **[[ג'ודי רייס]]** - סלינה סוטו, ראש מחלקת הפשעים העיקריים של LAPD, שם משמשת מורגן כיועצת
* **[[סטיב האווי]]** (עונה 2) - ניק וגנר

### דמויות אורח
* **[[טרן קילם]]** - לודו רדוביץ', בעלה לשעבר של מורגן, אביה החורג לשעבר של אווה ואביו של אליוט, מורה נהיגה
* **[[גארט דילהאנט]]** - סגן מלון, ראש מחלקת שוד-רצח של LAPD
* '''ג'יי די פארדו''' - טום, שוער ב-LAPD שלומד בבית ספר לאחיות ושמורגן יוצאת איתו לזמן קצר
* **[[דייוויד ג'ינטולי]]** - יוצר המשחקים
* **** - ארתור אליס 

## סקירת סדרה

## פרסים ומועמדויות

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בלוס אנג'לס
קטגוריה:אולפני ABC: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2024
בת'

**בת**' (בספרדית: **Beth**; נולדה ב-1981) היא זמרת ספרדייה.

## ביוגרפיה
בת' נולדה בקטלוניה בשם אליזבת רודרגס קולס, היא למדה תיאטרון מוזיקלי בברצלונה וגרה תקופה בלונדון, היא לקחה חלק במספר פעילויות הומניטריות באפריקה.

היא השתתפה בתוכנית המציאות המוזיקלית "Operación Triunfo", שם היא סיימה במקום השלישי, אך בהצבעה נפרדת היא נבחרה על ידי הקהל לייצג את ספרד באירוויזיון 2003. באירוויזיון ביצעה את שירה Dime שדורג בתחרות במקום השמיני. תחרות האירוויזיון באותה שנה הייתה למופע הטלוויזיוני הכי נצפה בספרד באותה שנה, בנוסף שירה Dime נהיה ללהיט מספר 1 במדינה.

באותה שנה הוציאה את אלבום הסטודיו הראשון שלה "Otra realidad", אשר מכר מעל 200,000 עותקים.

ב-2010 הוציאה אלבום בשפה הקטלונית הנקרא "Segueix-me el fil".

## קישורים חיצוניים

קטגוריה:זמרות ספרדיות
קטגוריה:משתתפי אירוויזיון 2003
קטגוריה:נציגי ספרד באירוויזיון

קטגוריה:ילידות 1981
קטגוריה:ספרדים שנולדו ב-1981
יהודית ר. גודשטיין

**יהודית ר. גודשטיין** (לבית קורל; באנגלית: **Judith Ronnie Goodstein**; נולדה ב-8 ביולי 1939) היא היסטוריונית אמריקאית למדע, היסטוריונית של מתמטיקה, ארכיונאית ומחברת ספרים. היא עבדה שנים רבות במכון הטכנולוגי של קליפורניה (Caltech), שם היא ארכיונאית אמריטוס של האוניברסיטה.

## לימודים וקריירה
גודשטיין נולדה ב-8 ביולי 1939 בברוקלין. שני הוריה היו ילדי יהודים מהגרים ממזרח אירופה, שלמדו בקולג', ועבדו בעיר. היא למדה בבית הספר התיכון ארסמוס הול בברוקלין, אך עזבה בגיל 16 כדי להימלט מהאווירה הקלישית והתחרותית, וסיימה את לימודיה בברוקלין קולג' ב-1960, עם תואר ראשון בהיסטוריה. התעניינותה בהיסטוריה של המדע החלה בתקופה זו, עם שיעור לתואר שני שלקחה אצל קארל בנג'מין בוייר, בהיותה תלמידת התואר הראשון היחידה בכיתה. מנטור סגל נוסף במכללת ברוקלין היה ג'ון הופ פרנקלין.

היא הפכה למורה בחטיבת ביניים בבורו פארק, ברוקלין, לפני שהגישה בקשה עם ארוסה, דייוויד גודשטיין, לבתי ספר לתארים מתקדמים (היא בהיסטוריה, הוא בפיזיקה). לפי הצעתו של בוייר, היא נסעה לאוניברסיטת וושינגטון בסיאטל, שם שהה הארי וולף באותה תקופה. היא לא התקבלה בסיוע כספי, אבל וולף שכר אותה כעוזרת. עם זאת, הוא עבר במהרה לאוניברסיטה אחרת. היא עבדה עם שורה של פרופסורים אחרים שם, ובשנת 1968 הגנה בהצלחה על הדוקטורט שלה. התיזה שלה: "תיאוריה כימית וטבעו של החומר", עסקה בכימאי האמפרי דייווי, נושא שהוצע על ידי סאטיש קאפור, שגם הוא עזב את וושינגטון לפני שהספיקה לסיים. יועץ הדוקטורט שלה היה תומאס הנקינס.

היא ובעלה עברו לקאלטק ב-1966, שם עבדה שוב כמורה בזמן שהשלימה את עבודת הדוקטוראט, עם שנה ברומא לפוסט-דוקטורט של בעלה. היא התקבלה לעבודה בארכיון המכון על ידי דניאל קלבס ב-1968, לימדה את ההיסטוריה של המדע באוניברסיטת קליפורניה סטייט, דומינגז הילס מ-1969 עד 1973 ולאחר מכן באוניברסיטת קליפורניה, לוס אנג'לס. היא הפכה לארכיונאית האוניברסיטה ב-1995, ופרשה כארכיונאית אמריטוס של האוניברסיטה ב-2009. היא גם עבדה ב-Caltech כעמיתת מחקר ומרצה בפקולטה, והייתה אחראית על רישום הסטודנטים בין השנים 1989 ל-2003.

## כתיבה
גודשטיין היא מחברת של הספרים הבאים:
* מדריך לאוסף רוברט אנדרוז מיליקן במכון הטכנולוגי של קליפורניה, יחד עם Albert F. Gunns, American Institute of Physics, 1975.
* אוסף פרנק ג'יי. מלינה במכון הטכנולוגי של קליפורניה: מדריך למהדורת מיקרופיש, יחד עם Carol H. Bugé, California Institute of Technology, 1986.
* בית הספר של מיליקאן - ההיסטוריה של המכון הטכנולוגי של קליפורניה, 1991.
* הרצאתו האבודה של פיינמן - תנועת כוכבי הלכת סביב השמש, יחד עם דייוויד גודשטיין, 1996.
* דברי הימים של וולטרה - חייו ותקופתו של מתמטיקאי יוצא דופן, 1860-1940, 2007
* המתמטיקאים האיטלקים של איינשטיין: ריצ'י, לוי-צ'יוויטה והולדת תורת היחסות הכללית, 1994.

## קישורים חיצוניים
* 

## הערות שוליים

קטגוריה:בוגרות ברוקלין קולג'
קטגוריה:בוגרות אוניברסיטת וושינגטון
קטגוריה:סגל אוניברסיטת קליפורניה בלוס אנג'לס
קטגוריה:סגל המכון הטכנולוגי של קליפורניה
קטגוריה:אמריקאיות שנולדו ב-1939
מאמאגאמה

**מאמאגאמה** (באזרית: **Mamagama**) היא להקה אזרית שהוקמה ב-2021 בבאקו. חברי הלהקה מורכבים מהזמר היהודי אסף מישייב, הגיטריסט חסן אפנדייב והמתופף אריף גומבטלי; נציגי אזרבייג'ן באירוויזיון 2025, שהתקיים בבזל שבשווייץ עם השיר "Run with U".

## קריירה
הלהקה הוקמה ב-2021 בבאקו, אזרבייג'ן; לכל חברי מאמאגאמה היה ניסיון קודם בהרכבים מוזיקליים. הקבוצה החלה להופיע בפסטיבלים בין-לאומיים שונים.

בשנת 2022 השתתפה הלהקה ב"קנגה מג'יקה" (בתרגום חופשי: "שיר הקסם"), אחד מפסטיבלי המוזיקה האלבניים המרכזיים יחד עם פסטיבלי אי קנגס, שם זכו בפרס הראשון בקטגוריית ה"אמנים הבין-לאומיים" הודות לסינגל שלהם, "Dreamer". לקראת סוף השנה הם הגישו בקשה לייצג את אזרבייג'ן באירוויזיון 2023. למרות שהגיעו לחמשת המועמדים הסופיים, ערוץ הטלוויזיה הציבורי İctimai Television בחר בסופו של דבר בצמד טוראלטוראןX כנציגים.

### אירוויזיון 2025
ב-4 בפברואר 2025 הודיע ITV כי בחרה באופן פנימי במאמאגאמה לייצג את אזרבייג'ן בתחרות האירוויזיון 2025 בבזל, שווייץ. הלהקה הופיעה בחצי הגמר הראשון של התחרות שהתקיימה ב-13 במאי אך לא הצליחה להעפיל לשלב הגמר. מאוחר יותר התברר שהלהקה הגיעה למקום ה-15 והאחרון בחצי הגמר עם 7 נקודות.

## סגנון מוזיקלי
במוזיקה שלהם, מאמאגאמה משלבים אלמנטים של מוזיקה מסורתית עם צלילים מודרניים יותר הנוטים לאינדי פופ ורוק אלטרנטיבי.

## חברי הלהקה
### נוכחיים
* אסף מישייב – סולן.
* חסן אפנדייב – גיטריסט.
* אריף גומבטלי – מתופף.
### לשעבר
* רומן זיליאנב – גיטריסט.
* קלים גודין – מתופף.

## דיסקוגרפיה
### סינגלים
* 2022 – "My Medicine".
* 2022 – "Sleep".
* 2022 – "Dreamer".
* 2023 – "River".
* 2023 – "This is for You".
* 2025 – "Run with U"

## קישורים חיצוניים

## הערות שוליים

קטגוריה:נציגי אזרבייג'ן באירוויזיון
קטגוריה:משתתפי אירוויזיון 2025
קטגוריה:להקות שהוקמו בשנת 2021
נאנט בליץ קניג

**נאנט קניג-בליץ** (**Nanette Konig-Blitz**; נולדה ב-6 באפריל 1929) היא ניצולת ברגן-בלזן ולשעבר בת כיתתה של אנה פרנק. מאז 1953 היא מתגוררת בסאו פאולו, ברזיל בשנת 2015 פרסמה ספר על הישרדותה במחנה ברגן-בלזן בשם *Eu Sobrevivi ao Holocausto*. ב-26 בינואר 2018, יום הזיכרון הבין-לאומי לשואה, פורסם הספר באנגלית תחת הכותרת *Holocaust Memoirs of a Bergen-Belsen Survivor & Classmate of Anne Frank*.  

## קורות חיים
נאנט קוניג נולדה ב-6 באפריל 1929 באמסטרדם, הולנד, למרטיין וילם בליץ, שעבד בבנק אמסטרדם, ולהלן ויקטוריה דייווידס, שניהם ממוצא יהודי. לה היה אח גדול, ברנרד מרטיין (נולד ב-1927), ואח צעיר, וילם, שנולד ב-1932 עם מום לבבי ("תינוק כחול") ונפטר בשנת 1936.

במאי 1940 פלשה גרמניה להולנד, ובתחילת 1941 חויבו תלמידים יהודים ללמוד בבתי ספר יהודיים בלבד. במסגרת זו הפכה נאנט לבת כיתתה של אנה פרנק. 

בספטמבר 1943 נעצרה משפחת בליץ ונשלחה למחנה המעבר וסטרבורק. ב-15 בפברואר 1944 גורשה המשפחה למחנה הריכוז ברגן-בלזן.

אביה, מרטיין, נפטר בסוף נובמבר 1944. בתחילת דצמבר 1944 נשלחו אמה ואחיה ברנרד ממחנה ברגן-בלזן, ונאנט נותרה לבדה. ברנרד נספה במחנה הריכוז אורניינבורג, ואמה הועברה למכרות המלח בבאינדורף לעבודות כפייה; היא נפטרה באפריל 1945 ברכבת שהייתה בדרכה לשוודיה.

בינואר 1945 הועברה ננט לחלק אחר של מחנה ברגן-בלזן, המכונה "מחנה הנשים הקטן". משם הבחינה באנה פרנק מעבר לגדרות התיל, בשטח שבו שהו אסירות רבות. לאחר מכן אוחדו שני המחנות, וננט התאחדה עם אנה ואחותה מרגוט."הייתי לבד במחנה, ולכן האיחוד עם מישהי שהכרתי היה רגע בלתי נשכח. אהבה וחברות היו מקור התקווה היחיד שלנו בתוך הכאוס. יום אחד, כאשר הלכתי מחוץ לאזור הצריפים, התקרבתי לגדר התיל שהפרידה ביני לבין שאר חלקי המחנה. מצדו השני של הגדר ראיתי פנים מוכרות. זו הייתה אנה פרנק! היא נראתה כחושה כמוני. שערי עדיין היה על ראשי, אך שערה שלה גולח. הצלחתי רק להציץ בה, מכיוון שהיינו במחנות נפרדים ולא יכולתי להתקרב יותר. עם זאת, זה הספיק כדי להעניק לי מוטיבציה ורצון לראותה ולדבר איתה. היה לנו ודאי הרבה לחלוק."— ננט בליץ קוניג, *Holocaust Memoirs of a Bergen-Belsen Survivor & Classmate of Anne Frank*

: 

נאנט שרדה את מחנה ברגן-בלזן וחולצה על ידי הקצין הבריטי ליאונרד ברני. לאחר השחרור היא אושפזה במשך שלוש שנים עקב טיפוס, המחלה שהביאה למותן של מרגוט ואנה פרנק. במהלך תקופה זו ביקר אותה אוטו פרנק, אביה של אנה, ושאל אותה על גורל בנותיו. מאוחר יותר מסר לה אוטו את יומנה של אנה פרנק.

לאחר שהחלימה, עברה נאנט להתגורר באנגליה, שם פגשה את בעלה לעתיד, ג'ון קניג, יליד הונגריה. בשנת 1953 נישאו השניים ועברו להתגורר בברזיל.

נאנט מקדישה חלק ניכר מחייה להרצאות על השואה ולשיתוף סיפורה האישי.

בשנת 2018 פורסמו זיכרונותיה תחת השם *Holocaust Memoirs of a Bergen-Belsen Survivor & Classmate of Anne Frank* בהוצאת *Amsterdam Publishers*. הספר, שמתאר בפרוטרוט את חוויותיה במהלך מלחמת העולם השנייה, זכה בשנת 2019 במדליית הזהב של *Readers' Favorite*.

## ביבליוגרפיה

## הערות שוליים

קטגוריה:סופרים יהודים ברזילאים
קטגוריה:יהודים הולנדים
קטגוריה:אמסטרדם: אישים
קטגוריה:נשים ומלחמת העולם השנייה
קטגוריה:ניצולות השואה: הולנד
קטגוריה:ילדים בשואה: הולנד
קטגוריה:אישים שקשורים לאנה פרנק
קטגוריה:הולנדים שנולדו ב-1929
קטגוריה:הולנדיות שנולדו ב-1929
ישיבת תמר

**ישיבת תמ"ר** (**ת**ורה, **מ**דע, **ר**מה) היא ישיבה תיכונית מדעית טכנולוגית מבית רשת רוח הגולן. הישיבה, הממוקמת במושב נטור שברמת הגולן, מכוונת להצמיח דור חדש של אנשי תורה ומדע המשלבים מצוינות בכל התחומים. מדע וחדשנות טכנולוגית, לימוד תורה מעמיק וחינוך ערכי הרואה חשיבות עליונה בתרומה למדינה ולאהבת הארץ.

## היסטוריה
**ישיבת תמ"ר** הוקמה בשנת 2011 עקב ההחלטה של עמותת רוח הגולן להקים ישיבה המשלבת בין לימודי קודש לבין לימודים טכנולוגים בדגש על אווירה טובה ויחס אישי. בשנותיה הראשונות פעלה הישיבה כשלוחה של חיל האוויר והכשירה תלמידים לתפקידים טכניים. בשנת 2017 עברה הישיבה שינוי ייעוד והפכה למוסד עצמאי המתמקד בתחומים הטכנולוגיים. הישיבה ממוקמת בנטור וכוללת פנימייה במשך השבוע.
כיום לומדים בישיבה כ־200 תלמידים מכלל הארץ.
ראש הישיבה הוא הרב אלחנן לוי.

## הלימודים בישיבה
בישיבה לומדים שיעורי קודש בשעות הבוקר, והמשך היום מתמקד בעיקר בלימודי חול.
המגמות הקיימות בישיבה הן אלקטרוניקה, הנדסת תוכנה, פיתוח מוצר, ופרסום וניו-מדיה. כל אחת בהיקף של 10 יחידות לימוד. בנוסף ניתן להרחיב פיזיקה ברמה של 5 יח"ל.

## הערות שוליים

2025 02
תמר
רשימת המרשלים של האימפריה הצרפתית הראשונה

**מרשל האימפריה** הייתה משרה אזרחית באימפריה הצרפתית הראשונה בין השנים 1804 ל-1815. היורש של משרה זו, מרשל צרפת, הוא דרגה בעלת חמישה כוכבים עם קוד נאט"ו OF-10, המקבילה ערך לאדמירל של צרפת בצי הצרפתי. בתואר זה נעשה שימוש לסירוגין והיה לא מאויש בתקופות מסוימות בהיסטוריה שלו.  מרשל היה קצין בכיר באימפריה, אשר היה זכאי למעמד גבוה בחצר הקיסר ולנשיאות מכללה אלקטורלית(אנ') (הכוונה לגוף שבסמכותו לבחור מועמדים למשרה מסוימת). בסך הכול, 26 אנשים זכו בתואר מרשל.  הקידומים האחרונים לדרגת מרשל התרחשו בשנת 1815, שנתיים לאחר הפסקה בקידומים השגרתיים לדרגה זו, כאשר נפוליאון קידם את עמנואל דה גרושי, אחד מגנרליו, למעמד זה. טקסט=Napoleon and several of his Marshals at Borodino|ממוזער|180x180 פיקסלים| נפוליאון וכמה מהמרשלים שלו
בניגוד למשרות רבות אחרות, תואר מרשל האימפריה לא היה דרגה צבאית, אלא אות הוקרה שהוענק על ידי נפוליאון. כמעט כל הקצינים שנשאו את התואר מרשל היו חיילים מקצועיים בצבא הצרפתי, וחלקם, כולל יוזף פוניאטובסקי, שירתו בצבאות זרים. מתוך 26 המרשלים, חמישה נהרגו בקרב או בתאונות.  מרשל אחד נכח בקרב ויטוריה, שנערך בשנת 1813, שם הדוכס מוולינגטון זכה במקבילה הבריטית של התואר.  רוב המרשלים ערקו לתומכי המלוכה לפני קרב ווטרלו ותבוסתו של נפוליאון, כאשר רק ארבעה מהם (וביניהם המרשלים עמנואל דה גרושי ומישל נה) שירתו תחתיו בקרב ווטרלו.  

אוגוסט דה מרמון, שנולד בשנת 1774, היה הקצין הצעיר ביותר שזכה בתואר מרשל.  פרנסואה קלרמן היה המבוגר ביותר, ונולד בשנת 1735.  מרבית המרשלים קיבלו את התואר בשנת 1804 (18 מתוך 26) בעוד גרושי היה האחרון שקיבל אותו, בשנת 1815, זמן קצר לפני קרב ווטרלו. 

המרשל אולי המוכר מכולם הוא ז'אן ברנדוט. ברנדוט היה קצין צרפתי שתמך במהפכה הצרפתית של 1789, מה שהוביל לקידומו המהיר בצבא. הוא מונה למרשל צרפת תחת נפוליאון. לאחר כישלון מסע מלחמה נגד שוודיה, נפוליאון הדיח אותו. באופן מפתיע, ב-1810 מונה ליורש העצר של שוודיה והפך למלך שוודיה ב-1818, תוך שהוא שולט עד מותו ב-1844. צאצאיו שולטים בשוודיה עד היום.

## רשימת המרשלים של האימפריה הצרפתית הראשונה
מרשלים שסומנו ב-**†** (וגם צבועים ברקע כחול) הם כאלה שנהרגו בקרב או נהרגו בתאונה.

## לקריאה נוספת

* 
* 
* 
* 


## הערות שוליים

קטגוריה:צרפת
קטגוריה:המהפכה הצרפתית
קטגוריה:המשטר הישן
קטגוריה:נפוליאון
קטגוריה:המלחמות הנפוליאוניות: אישים
אייטור רויבאל

**אייטור רוּיבַּאל גרסיה** (בספרדית: **Aitor Ruibal García**; נולד ב-22 במרץ 1996) הוא כדורגלן ספרדי המשחק בעמדות המגן הימני והקיצוני הימני בקבוצת ריאל בטיס מהלה ליגה.

## קריירת מועדונים
רויבאל נולד בעיירה סייאנט שבמחוז ברצלונה, וערך את הופעת הבכורה שלו במדי הקבוצה הבוגרת של מנססה בעונת 2012/2013, בליגות האזוריות בספרד. בשנת 2013 עבר לקבוצת הנוער של קורנייה.

רויבאל שיחק בשלושה משחקים בקבוצה הבוגרת של קורנייה במהלך עונת 2014/2015, הראשון שבהם היה ב-21 בדצמבר 2014, בהפסד ביתי 1–0 לאלקויאנו.

ב-22 בדצמבר 2015, חתם רויבאל על חוזה לשנה וחצי בריאל בטיס מהלה ליגה, וקיבל מקום בהרכב בקבוצת המילואים. הוא ערך את הופעת הבכורה שלו בקבוצה הבוגרת ובלה ליגה ב-10 בדצמבר 2017, כשהוא נכנס כמחליף במקומו של פביאן רואיס בהפסד ביתי 1–0 לאתלטיקו מדריד.

ב-10 במאי 2018, הושאל רויבאל לקבוצת קרטחנה מהליגה הספרדית השלישית עד 30 ביוני. ב-13 ביולי, עבר לראיו מחדאונדה, גם בהשאלה.

ב-4 ביולי 2019, חתם רויבאל על חוזה חדש לשלוש שנים בריאל בטיס, והושאל ללגנס לשנה אחת.

## תארים
### [[ריאל בטיס|בטיס]]
* גביע המלך: 2021/2022

### תארים אישיים
* שער החודש בלה ליגה: דצמבר 2023

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל בטיס
קטגוריה:כדורגלני לגנס
קטגוריה:כדורגלני קרטחנה
קטגוריה:ספרדים שנולדו ב-1996
מצפה אריאל אוחנה

**מצפה אריאל אוחנה** הוא אתר הנצחה הממוקם בקיבוץ רבדים שבמועצה האזורית יואב, להנצחתו של סמל אריאל אוחנה, לוחם בגדוד 890 של חטיבת הצנחנים, שנפל בקרב על קיבוץ בארי ב-8 באוקטובר 2023.

אוחנה גדל בקיבוץ רבדים, למד בבית הספר "האלה" ובתיכון "צפית" במגמת מדעי הסביבה ותיאטרון. הוא היה פעיל בפעילויות חברתיות בקיבוץ ושיחק כדורסל בקבוצת "שועלי צפית", בה שימש כקפטן. קבוצת הנוער נקראת כעת "הפועל יואב צפית אריאל" על שמו.

באוגוסט 2022 התגייס לצנחנים ושובץ כלוחם נגביסט חוד בגדוד 890. במהלך מתקפת חמאס ב-7 באוקטובר 2023, הוקפץ יחד עם יחידתו מבסיס נבי מוסא לאזור עלומים, ומשם התקדם עם הפלוגה לקיבוץ בארי. במסגרת הקרב, השתתף בלחימה, חיסל מחבלים ושחרר אזרחים. ב-8 באוקטובר 2023 נכנס לבית שבו שהה מחבל חמוש, במטרה לחלץ את מפקדו הפצוע, ונפגע מירי. הוא נהרג במקום.

## הקמת המצפה
יוזמת הקמת המצפה החלה לאחר השבעה, בהובלת חבריו ובני משפחתו, כמקום לזיכרון ולחיבור לנוף ולאדמה. המצפה ממוקם מול שדות קיבוץ רבדים, וכולל פינות ישיבה, משחקי אבן, ושלט עם דמותו של אוחנה וכיתוב המתאר את חייו. במהלך חנוכת המצפה התקיים טקס בהשתתפות בני משפחה, חברים ותושבי הקיבוץ, אשר כלל הפרחת עפיפונים המסמלת זיכרונות משותפים.

אביו של אריאל אמר בטקס חנוכת המצפה:

הקמת האתר התאפשרה הודות לתרומות ולמאמצים של בני משפחה, חברים ואנשי מקצוע, אשר לקחו חלק בתכנון וביצוע הפרויקט.

## קישורים חיצוניים
* סרטון ההדמיה של מצפה אריאל - לזכרו של אריאל אוחנה ז"ל, אתר יוטיוב
* שלבי ההקמה של מצפה אריאל, יוטיוב
* 

## הערות שוליים

אריאל אוחנה
אריאל אוחנה
אריאל אוחנה
אריאל אוחנה
אריאל אוחנה
קטגוריה:רבדים
הירי בבית הספר בארברו (2025)

ב-4 בפברואר 2025 אירע ירי המוני בקמפוס של בית הספר ריסברגסקה בעיר ארברו שבשוודיה. בפיגוע נרצחו עשרה אנשים ונפצעו שישה אנשים נוספים. ראש ממשלת שוודיה, אולף קריסטרסון, תיאר את הפיגוע כאירוע הירי ההמוני החמור ביותר בתולדות שוודיה.

## רקע
ריסברגסקה הוא בית ספר למבוגרים המשרת בעיקר אוכלוסייה שלא סיימה בית ספר יסודי או תיכון. בבית הספר, הממוקם בעיר ארברו שבמרכז שוודיה, היו רשומים בעת אירוע הירי כ-2,000 תלמידים בבית הספר בקורסים שונים, כולל בשיעורי שוודית לאוכלוסיות מהגרים.

## פיגוע הירי
המשטרה קיבלה לראשונה דיווחים על אירוע הירי בסביבות השעה 12:33. לפי התיאור בעיתון דגנס ניהטר שני מורים דיווחו שהם שמעו בתחילה יריות במסדרון, ולאחר מכן לא שמעו עוד יריות עד כ-30 דקות לאחר מכן כאשר נורו שוב יריות. בעקבות הירי הגיעו לבית הספר בסביבות 130 שוטרים, והתפתח קרב יריות בין היורה לכוחות המשטרה. אף אחד מהשוטרים לא נפגע בחילופי האש. המורה לנה וורנמרק ציינה בראיון לתקשורת שכמות קטנה מהרגיל של תלמידים נכחו בבית הספר במהלך אירוע הירי משום שרבים עזבו לביתם בעקבות בחינה ארצית.

המשטרה אימתה בתקשורת שהיורה פעל לבדו ונהרג בזירת האירוע. מפקד המשטרה המקומית רוברטו פורסט הצהיר שהיורה כנראה התאבד.

בין עשרת הקורבנות במתקפה, מספר לא מוגדר זוהה כאזרחים סורים.

## היורה
היורה זוהה כריקארד אנדרסון בן ה-35. אנדרסון היה בעבר תלמיד בבית הספר ריסברגסקה, אך הוא נשר לבסוף מהמוסד ב-2021.

בעקבות הפיגוע המשטרה ערכה פשיטה על דירתו בארברו. לפי הדיווחים ב-TV4 לאנדרסון היה רישיון נשק ולא היה לו עבר פלילי קודם. בתקשורת אנדרסון תואר כאדם מובטל ומבודד חברתית.

חקירת המתקפה עודנה מתקיימת והרשויות עדיין לא קבעו מה היה המניע של היורה.

## ראו גם
* פיגוע הדקירה בבית הספר טרולהטן ב-2015
* פיגוע הדקירה בבית הספר במאלמו ב-2022

## קישורים חיצוניים

## הערות שוליים

קטגוריה:פעולות טרור ב-2025
קטגוריה:פשע בשוודיה
קטגוריה:התקפות על בתי ספר
קטגוריה:2025 בשוודיה
נגה גרינברג

**נגה גרינברג** (נולדה בחיפה ב-1985) היא אמנית ישראלית. בוגרת המחלקה לצילום בבצלאל, 2012.
אמנית, צלמת, מורה ויזמית בתחום הצילום האנלוגי הישראלי.

## ביוגרפיה
נולדה בחיפה למשפחה חילונית ולמדה צילום במכללת ויצו, חיפה. היא ובן זוגה (לימים בעלה) תומר החלו בתהליך של חזרה ובתשובה ועברו לירושלים. שם החלה ללמוד במחלקה לצילום בבצלאל. לאחר מכן למדה לתעודת הוראה באמנות באוניברסיטה העברית בירושלים.

בנוסף לפעילותה כצלמת, החל מ-2018 מלמדת גרינברג במרכז "אמן", מרכז ללימודי אמנות למגזר החרדי, ומרכזת שם את המחלקה לצילום. כמו כן, היא מלמדת בתוכנית ללימודי תואר שני באמנויות "מעשה חשב", מכון שכטר. בעבר לימדה צילום במגמת אמנות באולפנת צביה מעלה אדומים ובמגמת קולנוע באולפנת הללי, גבעת וושינגטון.

## יצירתה
בעשייתה האמנותית עוסקת בעיקר בצילום במצלמת פילם 35 מ"מ וכן עם סרטי שקופיות 6X9. מצלמת בעיקר מרחבים ביתיים, לצד חוץ ונופים. הקו המנחה שלה הוא בתיווך בין פנים וחוץ. יצירתה מתוארת כהתמקדות במפגש בין מרחבים רוחניים-נפשיים לארציים, וכלוכדת את הנשגב כפי שהוא מופיע בחדרי חדרים.
בנוסף, עוסקת גרינברג בקונפליקט בין הנפש החופשיה לבין מחויבות, נושא שמעסיק אותה כאם וכאישה מאמינה. גרינברג הציגה במספר תערוכות יחיד וכן בתערוכות קבוצתיות רבות. מייסדת ועורכת מגזין הצילום "פונקטום" לצילום אנלוגי.

## חיים אישיים

נשואה ואם לחמישה, מתגוררת בירושלים.

## תערוכות יחיד נבחרות
* **סמיכות,** גלריה אמן, ירושלים (2024)
* **תכלת דומה לרקיע**, מקום לאמנות בקרית המלאכה, תל אביב (2024)
* **רוקע הארץ**, הגלריה בבארי, קיבוץ בארי (2021)
* **עד שיאסף החול**, בית האמנים, ירושלים (2019).

## תערוכות קבוצתיות נבחרות
* **כל הימים, כל הימים**, מוזיאון רמת-גן לאמנות (2024)
* **ליקוי**, גלריה 8P (תערוכה זוגית, 2023)
* **אוטונומיות**, סטודיו משלך, ירושלים (2021)
* **סולם מוצב ארצה**, גלריה ביתא, ירושלים (תערוכה זוגית, 2019)
* **א\הסתר**, גלריית מכללת סמינר הקיבוצים, תל אביב (2018)
* **צומת T**, גלריית המדרשה לאמנות הירקון 19, תל אביב (2017)
* **צאינה וראינה**, הגלריה באוניברסיטת בן-גוריון, באר שבע (2017)
* **משונה להיות אשה**, גלריה "סטודיו משלך", ירושלים (2016)
* **קיט**, גלריה הקוביה, ירושלים (2013)
* **בצלאל באשדוד**, בניין העירייה, אשדוד (2011)
* **אלה כרגע חיי**, אוצרים: עמיחי חסון וריקה גרינפלד ברנע, גלריית בית אבי חי, ירושלים (2025)

## פרסומים
* 2022 פונקטום, "expired", גיליון מס' 1
* 2019 "עד שיפוח היום", ספר אמנית
* 2016 "דבר יום ביומו", ספר אמנית נלווה למיצב בתערוכה "משונה להיות אשה".

## קישורים חיצוניים
* נגה גרינברג ברשת החברתית אינסטגרם
* ביקורת תערוכה, יאיר ברק, 28.4.2019, באתר ערב רב
* 
* 

## הערות שוליים

2025 02
קטגוריה:צלמות ישראליות
קטגוריה:בוגרות בצלאל

קטגוריה:ישראליות שנולדו ב-1985
דיסקוגרפיה של טייט מקריי

**[[טייט מקריי]]**, זמרת-יוצרת ורקדנית קנדית, פרסמה 3 אלבומי אולפן, 2 מיני-אלבומים, ו-39 סינגלים (כולל שני שיתופי פעולה), בנוסף לשלושה סינגלים שיווקיים. היא התפרסמה בתחילה ביוטיוב ובזכות כישורי הריקוד שלה, וכבר בשנת 2017 הוציאה את הסינגל הראשון-להיט "One Day".

בינואר 2020 הוציא את מיני-אלבום הבכורה שלה, *[[All the Things I Never Said]]* הכולל 5 שירים. סינגל בולט מתוך האלבום הוא "Tear Myself Apart" (שנכתב יחד עם בילי אייליש ופיניאס), ו-"Stupid" שהופיע במצעדי מוזיקה בקנדה ובאירלנד. הוא זכה לביקורות חיוביות ויותר מ-400 מיליון השמעות. במרץ 2021 הוציאה את המיני-אלבום *[[Too Young to Be Sad]]*, מיני-אלבום בן 6 רצועות, שכלל את הסינגל "You Broke Me First" שנכנס למקום ה-17 במצעד בילבורד הוט 100. המיני-אלבום הופיע במקום 94 במצעד הבילבורד 200, ונחשב למיני-אלבום הנשי המואזן ביותר של שנת 2021 בספוטיפיי עם יותר ממיליארד השמעות.

במאי 2022 הוציא את *[[I Used to Think I Could Fly]]*, אלבום הבכורה שלה, בז'אנר פופ, דאנס-פופ ומוזיקת לואו-פיי. הוא כולל את הסינגלים "Feel Like Shit", "She's All I Wanna Be", "Chaotic" ו-"". הוא הגיע למקום השלישי בקנדה ולמקום ה-13 בארצות הברית, והביקורות היו חיוביות.

בדצמבר 2023 הוציאה את אלבומה השני, *[[Think Later]]*, המשלב טראפ-פופ בהשראת שנות ה-2000. הסינגלים מתוכו הם "Greedy" שהגיע למקום הראשון בקנדה ולמקום השלישי בארצות הברית, ו-"Exes". הוא דורג במקום השלישי בקנדה והרביעי בארצות הברית.

בפברואר 2025 יצא לאור אלבומה השלישי *[[So Close to What]]*, בז'אנרים פופ, דאנס-פופ, פאוור-פופ ו-R&B. הוא כולל את הסינגלים: "It's OK I'm OK", "2 Hands", "Sports Car" ו-"Revolving Door". האלבום זכה לדירוג 74 ב-Metacritic, עם השוואות לזמרות שנות ה-2000 כמו בריטני ספירס. הפך לראשון שלה שמגיע למקום הראשון בבילבורד 200.

## אלבומי אולפן

## מיני-אלבומים

## סינגלים

### סינגלים שיווקיים

## שירים נוספים

## ביאורים

## הערות שוליים

מקריי, טייט
קטגוריה:טייט מקריי
סוסים כחולים

**סוסים כחולים** (בגרמנית: ***Die großen blauen Pferde***, "הסוסים הכחולים הגדולים") הוא ציור משנת 1911 מאת הצייר והאמן הגרמני פרנץ מארק (1880–1916).

## רקע
בשנת 1911 היה מארק ממייסדי קבוצת הפרש הכחול ("Der Blaue Reiter"), שהיוותה מוקד לאמנים גרמנים ואמנים גולים רוסים, בהם אוגוסט מאקה, וסילי קנדינסקי ואחרים. יצירותיהם היו בעלות חשיבות מכרעת להתפתחות זרם האקספרסיוניזם הגרמני.

## ניתוח היצירה
היצירה מציגה שלושה סוסים כחולים בצבעים עזים, הנראים מביטים מטה, על רקע נוף של גבעות אדומות מתעגלות. הציור מאופיין בצבעים ראשוניים עזים. על פי אנציקלופדיה בריטניקה, "קווי המתאר המעוגלים והפשוטים בעוצמה של הסוסים מהדהדים את הקצב של הנוף ברקע, ויוצרים חיבור דינמי והרמוני בין בעלי החיים לסביבה". הקווים המעוקלים שבהם השתמש מארק כדי לתאר את הנושא נועדו להדגיש "תחושה של הרמוניה, שלווה ואיזון" בעולם חיות טהור מבחינה רוחנית; על ידי צפייה ביצירה, בני אדם רשאים להצטרף להרמוניה זו. מארק העניק משמעות רגשית או פסיכולוגית לצבעים ששילב ביצירותיו: כחול סימל גבריות ורוחניות, צהוב ייצג שמחת חיים נשית, ואדום ביטא אלימות וחומריות. לאורך הקריירה שלו השתמש מארק בכחול כדי לסמל את הרוחניות, והצבעים הבולטים בציוריו נחשבים לניסיון להתעלות מעבר לעולם החומרי ולשוות להם ממד רוחני או טרנסצנדנטי. הציור, שנעשה בצבעי שמן על בד, אינו חתום, ומידותיו (ללא המסגרת) הן 105.7 ס"מ על 181.1 ס"מ.

זוהי אחת היצירות המרכזיות הראשונות של מארק המתמקדות בבעלי חיים, ונחשבת לאחת החשובות בסדרת ציוריו העוסקת בסוסים. לעיתים קרובות נטען כי מארק ראה בבעלי חיים יצורים טהורים ויפים יותר מבני האדם, וכי ציוריו משקפים הבנה פנתאיסטית של האלוהי או של הרוחניות.

הצייר השווייצרי ז'אן בלואה ניאסטלה (1884–1942) עודד את מארק "ללכוד את תמציתו של בעל החיים". לדברי ההיסטוריונית לאמנות גבי לה קאבה, עבור מארק "התחושה שמעורר נושא הציור היא החשובה ביותר" – יותר מהדיוק הזואולוגי.

## היסטוריית הרכישה
בשנת 1942 נרכש הציור "סוסים כחולים" על ידי מרכז ווקר לאמנות במיניאפוליס, מינסוטה, באמצעות קרן T. B. Walker וקרן הזיכרון על שם גילברט מ. ווקר. זהו הציור המודרניסטי החשוב הראשון שנכנס לאוסף המוזיאון. 

## השפעה תרבותית
הציור היווה השראה לכותרת ספר השירה "סוסים כחולים" (2014) מאת המשוררת האמריקאית מרי אוליבר.

## קישורים חיצוניים

## הערות שוליים

קטגוריה:ציורי שמן
קטגוריה:סוסים בתרבות
קטגוריה:יצירות משנת 1911
קטגוריה:פרנץ מארק: ציורים
קטגוריה:סוסים באמנות
קווי חופשה

**קווי חופשה בע"מ** היא קבוצת תיירות בישראל בבעלות ארנון אנגלנדר ועמי כהן, המשווקת חבילות נופש לחו"ל ומפעילה טיסות ליעדי נופש באגן הים התיכון ובאירופה.

חברות התעופה שבבעלות הקבוצה מפעילות קווים מישראל לקפריסין, ליוון וליעדים קרובים באירופה כמו סופיה, וינה, ברצלונה, פראג, בודפשט ועוד.

## היסטוריה
בשנת 1969, יוסי אנגלנדר, אביו של ארנון אנגלנדר, החל לעסוק בתיירות. בין היתר, הוא החל את טיסות הצ'רטר לאנטליה והיה ממייסדי ענף התיירות בישראל. הבן ארנון הצטרף לאביו בשנות ה-80 כשהיה בן 25, והמשיך את דרכו עם הקמת קווי חופשה בשנת 1998. קווי חופשה התחילה את פעילותה באפריל 1999. בשנת 2001 רכשה חברת התעופה אל על 20% ממניותיה. בשנת 2005 הצטרף עמי כהן עם רכישת 35% ממניות החברה, ובשנת 2011 החליף את ארנון אנגלנדר בתפקיד המנכ"ל, בעוד אנגלנדר המשיך לכהן כיו"ר. כיום החברה נמצאת בבעלות משותפת של עמי כהן וארנון אנגלנדר.

בשנת 2016 נרכשה חברת התעופה היוונית בלו בירד איירווייז, בשנת 2019 נרכשה חברת התיירות הדקה ה-90 ובתחילת 2025 נרכשה במלואה חברת התעופה הקפריסאית טוס איירווייז.

בשנת 2024, שבה חברות תעופה רבות חדלו לטוס לישראל עקב מלחמת חרבות ברזל, בלו בירד הייתה במקום השישי מכל תנועת הנוסעים בנתב"ג וטוס הייתה במקום השמיני. ובסך הכול חלקן של שתי החברות התעופה שבבעלות הקבוצה מתנועת הנוסעים הכללית בנתב"ג עמד על כ-5.5% בשנת 2024, שהציב את כל קבוצת קווי חופשה במקום הרביעי בתנועת הנוסעים בנתב"ג.

בינואר 2025 הייתה קבוצת קווי חופשה החמישית בתנועת הנוסעים בנתב"ג.

חברות התעופה של הקבוצה, טוס ובלו בירד, הן חברות אירופיות ולכן, על פי הרישיון, הן יכולות לטוס מישראל ליעדים באירופה בלבד. על מנת לתת מענה לביקוש לטיסות ליעדים הקרובים שהם לא באירופה, כמו דובאי וגאורגיה, מקדמת קבוצת קווי חופשה הקמת חברת תעופה חדשה עם רישיון ישראלי. לפי התכנון, החברה החדשה תבצע טיסות מנתב"ג ובתחילת הדרך, יהיו ברשותה שני מטוסים צרי גוף.

ביוני 2025 קיבלה חברת התעופה הישראלית החדשה שבבעלות קבוצת קווי חופשה רישיון הפעלה מסחרי ממשרד התחבורה, ופורסם כי תיקרא "טוס IL". הרישיון ניתן לאחר עמידה בדרישות רשות התעופה האזרחית, וכן במטרה לספק מענה תעופתי עצמאי בעתות חירום בישראל. החברה צפויה להשלים את הרישוי המבצעי-תפעולי ולהתחיל להפעיל טיסות סדירות במהלך שנת 2026.

בשנת 2025 עמד חלקן הכולל של בלו בירד וטוס בתנועת הנוסעים בנתב״ג על 6.22%, והן הטיסו יחד כ־1.15 מיליון נוסעים.

## מבנה הקבוצה
* חברת הדקה ה-90
* חברת תעופה יוונית בלו בירד איירווייז
* חברת תעופה קפריסאית טוס איירווייז
* אתר אינטרנט לתיירות "בליק"
* חברת תעופה ישראלית בהקמה טוס IL

## קישורים חיצוניים
* 
* 

## הערות שוליים

*
קטגוריה:חברות תיירות ישראליות
פיגוע הדקירה בבית הספר במאלמה (2022)

**פיגוע דקירה בבית הספר הלטיני מאלמה** הוא פיגוע דקירה שיתרחש  בבית הספר הלטיני בעיר מאלמה שבשוודיה ב-21 במרץ 2022 בו תלמיד בן 18 רצח שתי מורות עם גרזן וסכין.

## הפיגוע
ב-21 במרץ 2022, בסביבות השעה 17:10, פביאן סדרהולם, אשר היה באותה העת תלמיד בבית הספר הלטיני במאלמה, נכנס לבניין בית הספר ורצח את שתי המורות ויקטוריה אדסטרום ושרה בוק באמצעות גרזן וסכין.

בשעה 17:15 התקשר סדרהולם לשירותי החירום ודיווח כי הרג שתי מורות. בשעה 17:25 שוטרים הגיעו לראשונה לבית הספר ועצרו בהמשך את סדרהולם בקומה השלישית. הוא נשכב על הרצפה ולא התנגד למעצר.

שתי הקורבנות התגלו עם פציעות קשות, והם פונו מיד לבית החולים, שם נקבע מותם מאוחר יותר.

## התוקף
פביאן וידאר סדרהולם (נולד ב-23 בדצמבר 2003) בן ה-18 זוהה כתוקף בפיגוע. בעת הפיגוע סדרהולם היה תלמיד בבית הספר הלטיני. לא היה לו עבר פלילי קודם והוא לא היה מוכר למשטרה לפני האירוע.

## הליכים משפטיים
בספטמבר 2022 הואשם סדרהולם בשני סעיפי רצח והוא נידון למאסר עולם. בעקבות כך הוא הפך לנער הראשון בתולדות שוודיה שקיבל עונש כזה.

## הערות שוליים

קטגוריה:פשע בשוודיה
קטגוריה:התקפות על בתי ספר
קטגוריה:פיגועי דקירה
קטגוריה:פעולות טרור ב-2022
קטגוריה:2022 בשוודיה
משרד התרבות של ברית המועצות

**משרד התרבות של ברית הרפובליקות הסוציאליסטיות הסובייטיות** הוקם ב-1936 והיה לאחד ממשרדי הממשלה החשובים ביותר בברית המועצות. הוא נודע בעבר (עד 1946) כוועדה הממלכתית לאמנויות (Комитет по делам искусств). המשרד עצמו, ברמה של כלל האיחוד, הוקם בשנת 1953, לאחר שתפקד כוועדה ממלכתית של מועצת השרים במשך מספר שנים. בראש המשרד עמד שר התרבות ולפני 1953 יושב ראש, אשר מונה על ידי יו"ר מועצת השרים והמינוי אושר על ידי נשיאות הסובייט העליון. שר התרבות היה חבר במועצת השרים של ברית המועצות והיה אחראי על ענייני התרבות והפעילות בתוך ברית המועצות.

ב-27 בנובמבר 1991 פורק המשרד והפך לוועדת ברית המועצות לתרבות. כעבור שנה הוקם משרד התרבות של רוסיה.

## קישורים חיצוניים

## הערות שוליים

קטגוריה:ברית המועצות: תרבות
קטגוריה:משרדי ממשלת ברית המועצות
קרל אדולף אגרד

**קַרְל אַדוֹלְף אַגַרד** (23 בינואר 1785 - 28 בינואר 1859) היה בוטנאי, מתמטיקאי, כלכלן, תאולוג וכומר שוודי.

## קורות חייו
ממוזער|דיוקן של אגרד שנוצר בידי
אגרד נולד בכפר באזור Båstad  שבמחוז סקונה בדרום שוודיה, אביו (במקור משלזוויג) היה סוחר.

בשנת 1799, כשהיה בן 14 בלבד נרשם ללימודים באוניברסיטת לוּנְד, אחד ממוסדות המחקר הנחשבים ביותר בעולם באותו הזמן. 8 שנים מאוחר יותר, ב־1807 החל אגרד לעבוד כמרצה למתמטיקה באוניברסיטה ובשנת 1812 הפך לפרופסור לבוטניקה ולכלכלה. במקביל למד אגרד תאולוגיה ולימודי דת ובשנת 1816 הוסמך ככומר מטעם הכנסייה הפרוטסטנטית־לותרנית והחל לשמש כוויקאר בקהילה של מנזר פטרוס הקדוש בעיר לונד. בשנת 1817 היה אגרד לחבר באקדמיה המלכותית השוודית למדעים. בשנת 1835 הוכתר אגרד כבישוף ומאז ועד מותו עמד בראש דיוקסיית קרלסטד.

קרל אדולף אגרד נפטר בקרלסטד בגיל 74, הוא הותיר אחריו אישה ושני ילדים ונקבר בבית הקברות המזרחי של העיר לונד. פסל בדמותו הוצב מעל קברו בשנת 1939.

## עבודתו המדעית

שמאל|ממוזער|מצבת הקבר של אגרד
עיקר תרומתו המדעית של אגרד היא בתחום הבוטניקה, והוא התמחה במיוחד בחקר האצות - אלגולוגיה, יש המחשיבים אותו למייסד האלגולוגיה המודרנית.

מלבד זאת הוא פרסם עבודות גם במתמטיקה, כלכלה מדינית, חינוך ותאולוגיה נוצרית.

## משפחתו
[שמאל|ממוזער|[פרוטומה|פסלו של אגרד על המצבה]]
אגרד נשא לאישה את מרגרטה שרלוטה לינדשו (1796–1868). בנו,  (1813–1901) הפך לבוטנאי בעצמו ונחשב לממשיך דרכו המדעית של אביו, כמו כן הוא היה אחראי להקמתו של הגן הבוטני של אוניברסיטת לונד במתכונתו הנוכחית. בתו,  (1827–1887) הייתה משוררת ופעילה פמיניסטית; בנה שלה,  (1860–1911) היה סופר, עיתונאי ומשורר מפורסם, טרם מותו היה מועמד לפרס נובל לספרות אך בשל פטירתו החמיץ את ההזדמנות לזכות בפרס. אחיינו  (1812–1862) גדל אצלו והיה לבן חסותו, בהמשך הפך לאסטרונום ומדינאי, הוא שימש גם כרקטור של אוניברסיטת לונד וכחבר בריקסדאג, הפרלמנט השוודי, מטעם הכמורה.

## קישורים חיצוניים

## הערות שוליים

קטגוריה:בוטנאים שוודים
קטגוריה:כלכלנים שוודים
קטגוריה:כמרים
קטגוריה:בוגרי אוניברסיטת לונד
קטגוריה:סגל אוניברסיטת לונד
קטגוריה:חברי האקדמיה המלכותית השוודית למדעים
קטגוריה:ילידי 1785
קטגוריה:נפטרים ב-1859
ג'ימי פינצ'ק

**ג'ימי ג'קס פינצ'ק** (נולד : ג'יימס ג'סטין פינצ'ק; 16 בפברואר 1996) הוא שחקן ומוזיקאי לשעבר אמריקאי.

## חיים וקריירה
פינצ'אק נולד וגדל בפוינט פלזנט, ניו ג'רזי. הוא גילם את תנועות הדמות "יודע-כול" (Know-It-All) בסרט האנימציה "רכבת לקוטב" (הדיבוב בוצע על ידי אדי דיזן) ושיחק בתפקיד הראשי במספר סרטי טלוויזיה, בהם *All I Want For Christmas*, בן ערובה ו-"מטאור". בנוסף, הוא גילם את אדי בסדרה "מעבר לקווים" ואת מארק בסרט "תן לה להיכנס", גרסה אמריקאית לסרט השוודי *Let the Right One In*. בשנת 2008 כיכב בפרק הפיילוט של סדרת הקומדיה המשפחתית *Growing Up Normal*, העוסקת בילד-שחקן הגדל בהוליווד. בשנת 2011 התארח בסדרה *[[NCIS]]*, ובשנים 2010–2011 הופיע בתפקיד חוזר בסדרה *Men of a Certain Age* של ריי רומנו, ששודרה ב-TNT. בשנת 2013 גילם את פיטר וויגין, אחיו הבכור של אנדר וויגין, בסרט "המשחק של אנדר".

מלבד משחק, פינצ'אק הוא מוזיקאי בתחום הבלוז רוק. בשנת 2014 הוציא *The Jimmy Jax Pinchak Band* אלבום בלוז רוק בשם *Make It Better*, ובשנת 2018 הוציאה הלהקה את האלבום *Blue on Arrival*.

בשנת 2018 השלים תואר ראשון במדעים באוניברסיטת קורנל, ובשנת 2021 קיבל תואר דוקטור למשפטים מבית הספר למשפטים של קורנל. 

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת קורנל
קטגוריה:אמריקאים שנולדו ב-1996
2019 בטלוויזיה

בערך זה מצוינים אירועים בולטים שהתרחשו במהלך שנת 2019 ונוגעים לעולם הטלוויזיה.

## אירועים בולטים

* 16 בינואר – בישראל ערוץ 13 וערוץ עשר התמזגו לערוץ אחד שממשיך לשדר באפיק 13 וממשיך להקרא ערוץ 13.
* 14–18 במאי – תחרות האירוויזיון התקיימה בתל אביב שבישראל. בתחרות זכתה הולנד, עם השיר "Arcade", אותו ביצע הזמר ההולנדי דאנקן לורנס.
* 1 בנובמבר – הושק שירות הזרמת המדיה "אפל TV פלוס".
* 12 בנובמבר – הושק שירות הזרמת המדיה "דיסני+".

## סדרות ותוכניות טלוויזיה חדשות ב-2019

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2019. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2019]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2019. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2019]]** ו**[[:קטגוריה:תוכניות טלוויזיה ישראליות שעלו לשידור בשנת 2019]]**.

**במדינות אחרות**

## סדרות ותוכניות בולטות שבוטלו או הסתיימו ב-2019
**בארצות הברית**

## נפטרו

[ממוזער|120px|[לוק פרי (שחקן)|לוק פרי]]
* 15 בינואר – קרול צ'אנינג, שחקנית קולנוע, תיאטרון וטלוויזיה, זמרת וקומיקאית אמריקאית (נולדה ב-1921)
* 4 במרץ – לוק פרי, שחקן אמריקאי (נולד ב-1966)
* 21 באפריל – קן קרצ'בל, שחקן טלוויזיה אמריקאי (נולד ב-1935)
* 14 במאי – טים קונוויי, שחקן קולנוע וטלוויזיה וקומיקאי אמריקאי (נולד ב-1933)
* 25 ביוני – בריאן מרשל, שחקן קולנוע וטלוויזיה בריטי (נולד ב-1938)
* 26 ביוני – מקס רייט, שחקן קולנוע וטלוויזיה אמריקאי (נולד ב-1943)
* 6 ביולי – קמרון בויס, שחקן יהודי-אמריקאי (נולד ב-1999)
* 26 ביולי – ראסי טיילור, מדבבת אמריקאית (נולדה ב-1944)
* 30 באוגוסט – ואלרי הרפר, שחקנית טלוויזיה, קולנוע ותיאטרון אמריקאית (נולדה ב-1939)
* 2 בדצמבר – ריצ'רד איסטון, שחקן קנדי (נולד ב-1933)
* 5 בדצמבר – חנה רוט, זמרת ושחקנית, בתיאטרון, בקולנוע ובטלוויזיה, בישראל ובאיטליה (נולדה ב-1939)
* 6 בדצמבר – רון ליבמן, שחקן קולנוע וטלוויזיה יהודי-אמריקאי, זוכה פרס אמי ופרס הטוני (נולד ב-1937)
* 8 בדצמבר – רנה אוברז'ונואה, שחקן טלוויזיה, קולנוע ותיאטרון אמריקאי (נולד ב-1940)
* 22 בדצמבר – טוני בריטון, שחקן קולנוע וטלוויזיה אנגלי (נולד ב-1924)

## פרסים

## קישורים חיצוניים

## הערות שוליים
One Trick Pony (אלבום)

***One Trick Pony*** (בעברית: "**פוני של טריק אחד**") הוא אלבום האולפן החמישי של זמר הפולק והרוק היהודי-אמריקאי פול סיימון, שיצא לאור ב-1980 בהוצאת וורנר רקורדס. האלבום יצא במקביל לסרט One Trick Pony בו מככב סיימון ומכיל שירים מהפסקול שלו.

סיימון הקליט את האלבום עם מספר מוזיקאים שגם ששיחקו בסרט כמו סטיב גאד וטוני לוין. סיימון יצא למסע הופעות קצר בארצות הברית ואירופה בכדי לקדם את הסרט והאלבום, אך הסרט נכשל בקופות עם הכנסות של כ-840 אלף דולר ממכירות כרטיסים לעומת תקציב של כ-7.5 מיליון דולר. האלבום הצליח פחות מאלבומיו הקודמים של סיימון והגיע למקום ה-12 במצעד האלבומים של בילבורד ומקום 17 במצעד האלבומים הבריטי.  זהו האלבום הראשון של סיימון מאז פרידתו מארט גרפונקל שלא השתלב בין חמשת הראשונים במצעד האלבומים של בילבורד.

זהו גם האלבום הראשון של סיימון בחברת וורנר רקורדס לאחר שעזב את קולומביה רקורדס. האלבום הניב להיט אחד, Late in the Evening, שהגיע למקום השישי במצעד בילבורד 100 והיה מועמד לפרס גראמי בקטגוריית ביצוע הפופ הווקאלי הגברי הטוב ביותר.

סיימון היה מאוכזב מכישלון האלבום והוא הבטיח למו אוסטין, מנהל וורנר רקורדס, כי הוא יפצה אותו. למרות שאוסטין אמר לו כי הוא איננו מחויב לעשות זאת, סיימון העביר לוורנר רקורדס את הכנסותיו ממכירות אלבום ההופעה שלו עם ארט גרפונקל בסנטרל פארק (שיצא לאור ב-1982), סכום המוערך בין מיליון ל-1.5 מיליון דולר. 

## רשימת רצועות

כל השירים נכתבו על ידי פול סיימון.

## קישורים חיצוניים

## הערות שוליים

קטגוריה:פסקולים מ-1980
קטגוריה:אלבומי פול סיימון
קטגוריה:אלבומים באנגלית
קטגוריה:פסקולים באנגלית
קטגוריה:אלבומי חברת וורנר רקורדס
שראכה

**שראכה** (בערבית: **شراكة**) הוא ארגון אזורי לשיתוף פעולה בין ישראל למדינות ערביות, אשר הוקם בעקבות הסכמי אברהם שנחתמו בשנת 2020. הארגון פועל לחיזוק הקשרים בין אזרחים, אנשי עסקים, מנהיגים ומוסדות במדינות שהצטרפו להסכמים, במטרה לקדם דו-קיום, סובלנות ויוזמות משותפות בתחומי הכלכלה, התרבות, הטכנולוגיה והחינוך.

## רקע והקמה
ארגון שראכה נוסד בשנת 2020 לאחר החתימה על הסכמי אברהם בין ישראל, איחוד האמירויות הערביות, בחריין, מרוקו וסודאן. משמעות השם "שראכה" בערבית היא "שותפות", והוא משקף את החזון של יצירת דיאלוג ושיתוף פעולה בין המדינות.

## מטרות הארגון
הארגון שם לעצמו למטרה:
* חיזוק הדיאלוג הבין-תרבותי בין אזרחי ישראל למדינות ערב.
* עידוד שיתופי פעולה בתחומים כמו כלכלה, טכנולוגיה, בריאות וחינוך.
* קידום ערכים של סובלנות, שלום וכבוד הדדי.
* יצירת פלטפורמות לשיח בין צעירים, אנשי עסקים ומובילי דעה.

## פעילויות ויוזמות
מאז הקמתו, שראכה הוביל משלחות של צעירים ומנהיגים ממדינות שונות למפגשים בישראל ובמדינות ערב, במטרה לחזק את ההיכרות ולבנות אמון הדדי. הארגון מקדם כנסים, סמינרים ותוכניות חילופים בתחומים שונים. בנוסף, שראכה עוסק בפרויקטים חינוכיים ובשיתוף פעולה עם ארגונים בינלאומיים המעודדים שלום במזרח התיכון.

## השפעה וקבלה ציבורית
הארגון זוכה לתמיכה בקרב חוגים המעודדים את הסכמי אברהם, אך גם נתקל בהתנגדויות מצד גורמים המתנגדים לנורמליזציה עם ישראל. למרות זאת, שראכה ממשיך לפעול להרחבת מעגלי שיתוף הפעולה, במטרה לבסס עתיד של שלום ויציבות באזור.

## ראו גם
* הסכמי אברהם
* יחסי איחוד האמירויות הערביות – ישראל
* יחסי בחריין–ישראל

## קישורים חיצוניים
* 
* 

קטגוריה:הסכמי אברהם
יסמין מוחמד

**יסמין מוחמד** (באנגלית: **Yasmine Mohammed**; בערבית: **يَاسَمِين مُحَمَّد,**; נולדה ב-24 באוגוסט 1974) היא סופרת, מרצה ופעילה לזכויות אדם קנדית ממוצא מצרי ופלסטיני. היא ידועה בביקורתה על האסלאם הפוליטי ובתמיכתה בזכויות נשים, במיוחד בהקשרים של חירות אישית וזכויות נשים שגדלו בחברות מוסלמיות שמרניות.

## ביוגרפיה
יסמין מוחמד נולדה וגדלה בוונקובר, קולומביה הבריטית בקנדה למשפחה מוסלמית שמרנית ממוצא מצרי-פלסטיני. אימה, היא אחיינתו של נשיא מצרים הראשון מוחמד נגיב ואילו אביה הוא פלסטיני יליד עזה.

בילדותה חוותה חינוך דתי קפדני, וכפי שתיארה בספרה האוטוביוגרפי *Unveiled: How Western Liberals Empower Radical Islam*, היא חוותה אלימות והתעללות מצד בני משפחתה בשל רצונם להחיל עליה אורח חיים דתי מחמיר.

מאוחר יותר היא נישאה בכפייה לחבר ארגון הטרור אל-קאעדה, עיסאם מרזוק, ולבסוף הצליחה להשתחרר מנישואים אלו לאחר מאבק ממושך. לאחר שיצאה מהדת האסלאמית, היא פנתה לפעילות ציבורית למען חופש מחשבה, זכויות נשים והגנה על קורבנות דיכוי דתי.

## פעילות ציבורית
יסמין מוחמד עוסקת בהעלאת מודעות לנושאים הקשורים לחופש דת, כפייה דתית, חינוך נשים וזכויות אדם במדינות מוסלמיות ובקהילות מוסלמיות במערב. היא מרצה בכנסים בין-לאומיים, מופיעה בתקשורת, ומנהלת קמפיינים להעלאת המודעות למצבן של נשים החיות תחת חוקי השריעה.

בנוסף, יסמין הקימה את ארגון **"Free Hearts Free Minds"**, שמספק תמיכה רגשית וייעוץ לאנשים המנסים לצאת מקהילות דתיות שמדכאות את חירותם האישית, במיוחד במקומות שבהם עזיבת האסלאם עלולה להוביל לענישה חמורה.

## ספרים
* *Unveiled: How Western Liberals Empower Radical Islam* (יצא לאור בשנת 2019) – ספר זיכרונות שבו היא מספרת את סיפור חייה ומבקרת את היחס של גורמים ליברליים מערביים כלפי האסלאם הקיצוני.

## דעות והשפעה
יסמין מוחמד מעוררת דיון נרחב בנוגע לזכויות נשים בחברות מוסלמיות ולתפקיד שמילאו מדינות מערביות בגיבוי משטרים דכאניים בשם הרב-תרבותיות. דעותיה זוכות לתמיכה בקרב מבקרים של האסלאם הפוליטי, אך גם לביקורת מצד קבוצות מוסלמיות וליברליות הטוענות כי גישתה מכלילה מדי.

## ראו גם
* לואי אחמד
* רוואן עות'מן
* לואיי אל-שריף

## קישורים חיצוניים
* 

* 
* 
* 

קטגוריה:סופרות קנדיות
קטגוריה:כותבות אוטוביוגרפיה
קטגוריה:כותבי אוטוביוגרפיה קנדים
קטגוריה:פעילות זכויות נשים
קטגוריה:אתאיסטיות קנדיות
קטגוריה:פמיניסטיות קנדיות
קטגוריה:בוגרות אוניברסיטת קולומביה הבריטית
קטגוריה:קנדים ממוצא מצרי
קטגוריה:אישים ממוצא פלסטיני
קטגוריה:קנדיות שנולדו ב-1974
אלכסיס פלויד

**אלכסיס פלויד** (באנגלית: **Alexis Floyd**; נולדה ב-23 בדצמבר 1993), היא שחקנית אמריקאית. היא ידועה בעיקר מתפקידיה בסדרות "להמציא את אנה" ו"האנטומיה של גריי".

## ראשית חייה
פלויד נולדה וגדלה בקליבלנד, אוהיו, שבארצות הברית. משפחתה היא משפחה מוזיקלית, אימה מנגנת בחליל צד והיא המנהלת של תזמורת הנוער של קליבלנד, אביה היה טנור בעל הכשרה קלאסית לפני שהפך לעורך דין. היא התחילה לנגן בכינור בגיל שלוש. בתיכון היא למדה בבית הספר "הוקן", והמשיכה לאוניברסיטת קרנגי מלון כדי ללמוד תיאטרון. לאחר סיום לימודיה באוניברסיטה היא עברה ללוס אנג'לס ולאחר מכן לניו יורק, שם היא מתגוררת כיום.

## קריירה
בתחילת הקריירה שלה פלויד שיחקה בעיקר בתפקידי תיאטרון אוף ברודוויי. בשנת 2019 היא ביצעה את הופעת הבכורה שלה בטלוויזיה כאשר שיחקה בתפקיד חוזר כטיה קלייטון בסדרת הטלוויזיה "עושות כותרות".

בשנת 2022 היא קיבלה את תפקידה של נף בסדרת הטלוויזיה, "להמציא את אנה". באותה שנה היא שיחקה בסדרה "לגמרי למטה" בתפקיד שרי.

ב-19 ביולי 2022, הוכרז כי פלויד תצטרף לצוות השחקנים של סדרת הטלוויזיה של ABC, "האנטומיה של גריי". פלויד הצטרפה בעונה 19 בתפקיד ד"ר סימון גריפית'.

## חיים אישיים
לפלויד יש אח צעיר יותר, אריק פלויד, שהוא גם שחקן.

פלויד יצאה מהארון כקוויר בשנת 2025.

## פילמוגרפיה

### קולנוע

### טלוויזיה

## קישורים חיצוניים
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:כוריאוגרפיות אמריקאיות
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:רקדניות אמריקאיות
קטגוריה:כוריאוגרפים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
קאסא

**קאסא** (בקיצור: **CASA**, ר"ת בפורטוגזית: **Construcciones Aeronáuticas SA**, בתרגום של "בניות אווירונאוטיות בע"מ") הייתה יצרנית מטוסים ספרדית שנוסדה ב-1923. בשנת 1999 קאסא הפכה לחברת בת של איירבוס ושמה שונה אל *EADS CASA,* ובשנת 2009 מוזגה לתוך איירבוס, כשחטיבת מטוסי התובלה הצבאיים שלה מוזגה לתוך איירבוס מיליטרי. קאסא עסקה בתכנון ובייצור מטוסי תובלה צבאיים כגון קאסא C-212 אביוקאר, CASA CN-235, CASA C-295 ומטוסי אימון/תקיפה כמו CASA C-101.
[ממוזער| מטוס [יורופייטר טייפון נבנה בספרד על ידי קאסא עבור חיל האוויר הספרדי]]
[ממוזער| מטוס [איירבוס A400M הראשון, מוקף בעובדי איירבוס, במהלך השקת המטוס בסביליה ב-26 ביוני 2008]]

## מטוסים
ממוזער| קאסא C-212 אביוקאר של משמר החופים השוודי
[ממוזער| קאסא CN-235 של [חיל האוויר והחלל של ספרד|חיל האוויר הספרדי]]
[ממוזער| [איירבוס C-295 של חיל האוויר הפולני]]
* מטוס CASA III: מודל 1929 דו-מושבי
* מטוס CASA 1.131 יונגמן, גרסה בנויה ברישיון של Bücker Bü 131
* מטוס CASA 1.133 Jungmeister, גרסה בנויה ברישיון של Bücker Bü 133
* מטוס CASA 2.111, גרסה בנויה ברישיון של היינקל 111
* מטוס CASA 352, גרסה בנויה ברישיון של יונקרס Ju 52
* מטוס CASA C-101 Aviojet
* מטוס CASA C-102
* מטוס CASA C-112, מטוס אימון דו-מושבי
* מטוס CASA C-127, גרסה בנויה ברישיון של דורניה דו 27
* מטוס CASA C-201 Alcotán
* מטוס CASA C-202 Halcon
* מטוס CASA C-207
* מטוס קאסא C-212 אביוקאר
* מטוס CASA C-223 Flamingo, גרסה בנויה ברישיון של MBB 223 Flamingo
* מטוס CASA CN-235: מטוס נוסעים ותובלה צבאית
* מטוס CASA C-295
* מטוס CASA SF-5A, גרסה בנויה ברישיון של נורת'רופ F-5A
* מטוס CASA SF-5B, גרסה בנויה ברישיון של נורת'רופ F-5B
* מטוס CASA SRF-5A, גרסה בנויה ברישיון של נורת'רופ RF-5A
* גרסה בנויה ברישיון של Polikarpov I-15
* גרסה בנויה ברישיון של פוליקרפוב I-16

### ייצורים אחרים
* איירבוס מיליטרי: שימשה כקבלן משנה של איירבוס A400M Atlas
* בואינג: שימשה כקבלן משנה לאספקת חלקים למטוסי נוסעים אזרחיים
* יורופייטר: שימשה כקבלן משנה לאספקת הכנף הימנית של כל מטוסי יורופייטר טייפון

## קישורים חיצוניים

## הערות שוליים

קטגוריה:יצרני מטוסים
פסיכופט (שיר)

"**פסיכופת**" הוא סינגל שהוקלט על ידי הזמר הישראלי עידו מלכה. הוא יצא באופן עצמאי ב-5 במרץ 2024. מלכה כתב את השיר לצד עמית ממן ורועי שחורי, שגם הפיקו אותו מוזיקלית.

## רקע
השיר עוסק בפרידה כואבת ובחוסר היכולת להשתחרר ממערכת יחסים שהסתיימה. הדובר מתאר כיצד אהובתו לשעבר מפיצה עליו שמועות ופוגעת בדימויו, אך למרות זאת, הוא עדיין אובססיבי אליה וסובל מגעגועים. הטקסט משלב עיסוק באגו, פגיעות רגשית ואירוניה, תוך שימוש בדימויים המדגישים חוסר יציבות וחוסר שליטה.

## הצלחה מסחרית
"פסיכופת" נחשב ללהיט רדום. מלכה השתתף בעונה ה-11 של "הכוכב הבא לאירוויזיון". במבחן הבד שלו, שעלה לאוויר ב-10 בנובמבר 2024 ביצע את השיר, ומאז הוא הפך לטרנד בטיקטוק.

ב-20 בפברואר 2025 הגיע למקום השלישי ב.

## מיקומי שיא

## הערות שוליים

קטגוריה:שירים בעברית
קטגוריה:שירים על בריאות הנפש
פרא (אלבום)

"**פרא**" הוא אלבומה השלישי של הזמרת-יוצרת אקו, שיצא לאור ב-7 בינואר 2025.

## רקע
האלבום יצא שלוש שנים לאחר אלבומה הקודם, "שנייה", אקו ציינה כי במהלך תקופה זו היא חוותה תהליך של התפתחות אישית ויצירתית, שהוביל ליצירת האלבום הנוכחי. לדבריה, "פרא" הוא היצירה השלמה ביותר שלה עד כה, המשקפת את המסע האישי שעברה בשנים האחרונות.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים בהוצאה עצמית